Tähelepanu, hea fantaasiaga ettevõtja!
Käimas on iga-aastane nimekonkurss „Ehe Eesti – Eesti ettevõttele eesti nimi“. Juba kaheksandat korda toimuva konkursi eesmärk on esile tuua ning tunnustada eestikeelseid äri-, ettevõtte- ja domeeninimesid.
Ettevõttete nimesid ootame kokku seitsmes kategoorias: teenindusettevõte, tootmisettevõte, aasta uustulnukas, vabaühendus, haridus- ja kultuuriasutus, õpilasfirma ning .ee internetiaadress ehk rahvusdomeeni nimi.
Kandidaatide esitamine kestab 15. septembrini otselingi bit.ly/EheEesti2023 vahendusel.
Konkurssi korraldavad Emakeele Selts, Eesti Interneti Sihtasutus, Keeleamet, Eesti keelenõukogu ning Haridus- ja Teadusministeerium, žüriisse kuulub juba aastaid ka Eesti Väike- ja Keskmiste Ettevõtjate Assotsiatsiooni esindaja.
Rohkem infot ja ka eelmiste aastate võitjad on kirjas lehel www.emakeeleselts.ee/